钦定古今图书集成/历象汇编/庶征典/第065卷 > 《六韬》 > 《攻城行军占》
## 钦定古今图书集成/历象汇编/庶征典/第065卷 > 《六韬》 > 《攻城行军占》

凡攻城围邑，城之气色如死灰，城可屠；城之气出而
北，城可克；城之气出而西，城可降；城之气出而南，城
不可拔；城之气出而东，城不可攻；城之气出而复入，
城主逃；城之气出而覆我军之上，军必病。城之气出高而无所止，用兵长久。凡攻城围邑过旬，不雷不雨，
必亟去之，城必有大辅。此所以知“可攻而攻，不可攻”
而不攻。